מתקן אדם

מתקן אדם (מ"ק 7248; בעבר נטוף) הוא בסיס צה"ל השוכן בשיפולי הרי בנימין בתחומי המועצה אזורית חבל מודיעין. המתקן קרוי על שמו של האלוף יקותיאל אדם, שנהרג במלחמת לבנון הראשונה ונמצא בבקעה שתחומה מדרום ביער בן שמן ואותה חוצה נחל נטוף, שהוא מקור שמו הראשון של הבסיס. מפקד המתקן הוא קצין בדרגת סגן־אלוף. בחלקו המערבי גובל הבסיס במושב בית נחמיה ובחלקו המזרחי גובל בנאות קדומים. בקצה הצפוני של שטחי האש הצפוניים של הבסיס, ומעבר לגדר ההפרדה נמצאים היישובים הפלסטיניים בודרוס וקיביה. היסטוריה המתקן נפתח באוגוסט 1983. באוגוסט 1989 החליט מפקד מפח"ש להקים במתקן בסיס טירונות לחיילי חי"ר שאינם מהחטיבות הסדירות. בסוף שנות ה־80 ובשנות ה־90 שימש מתקן אדם כבסיס הטירונות של כל היחידות המיוחדות: סיירת מטכ"ל, שלדג, שייטת 13, פלס"ר שריון 7 ו־500, 669, מורן, מגלן, שמשון, דובדבן, דוכיפת, נחשון, חרמ"ש וקורס חובלים. במתקן בוצעו האימונים לחטיפתו של שייח' עובייד. בעקבות מעבר בה"ד 3 ממחנה חורון לנגב ב־1991 הועברו ענף קליעה וענף צלפים ממנו למתקן אדם. בהמשך עברו אלו אל חטיבת המרום. בשנת 2002 עברה טירונות יחידת דובדבן מהמתקן אל בא"ח צנחנים, לאחר שאחד מטירוניה "טורטר" עד מותו במהלך הכשרתו במתקן. קודם לכן העבירו הקומנדו הימי, סיירת מטכ"ל ויחידת מגלן את הכשרת טירוניהם אל בסיסים אחרים. בעבר שימש הבסיס כבסיס הטירונות של גדודי חטיבת החי"ר כפיר, וזאת גם לפני הקמת החטיבה באופן רשמי ב־2006. כמו כן, שימש כבסיס הטירונות של גדוד קרקל, תוכנית תלפיות, וגדוד הנח"ל החרדי. כיום המתקן כפוף לפיקוד "מרהו"ם – חטיבת המרום" ומשמש כמשכנם של בית הספר לקומנדו, יחידת הלוט"ר, יחידת הכלבנים עוקץ ובית הספר למקצועות הירי. ביולי 2014 נחשף כי נערכה במתקן חגיגה בת מצווה לבתו של תורם וכי חיילים מיחידת הלוט"ר ומיחידת עוקץ הציגו באירוע את יכולותיהם המבצעיות על מנת לשעשע את האורחים. בעקבות החשיפה ערך האלוף גיא צור, מפקד זרוע היבשה, תחקיר בנושא וקבע כי אלוף־משנה אריאל בן דיין, הממונה על מפקד המתקן, יישפט עקב כך על ידי קצין חי"ר וצנחנים ראשי, יהודה פוקס. בנוסף, הוחלט על הקמת ועדה בראשותו של תת־אלוף חגי מרדכי שתגבש נהלים למקרים דומים בעתיד. באוגוסט 2020 עבר בית הספר לקומנדו של חטיבת הקומנדו ממחנה גור למתקן אדם. מפקדים תגים ישנים קישורים חיצוניים עמית קורח, היחידה שהפכה לאימפריה, אתר זרוע היבשה, 10.12.2009. בית הספר ללוט"ר, אתר זרוע היבשה. ליהי ויגודסקי, מלמדים את צה"ל לנצח, ביטאון ביבשה 3, ספטמבר 2007. יותם קניספל, קשה באימונים מדויק בקרב, ביטאון ביבשה 10, יוני 2009. יחידת הלוט"ר, מתוך אתר "יחידה". ראובן וייס, חזק, מהר ומדויק, באתר ynet, 19 בנובמבר 2010 נועה בן אהרון, מקועקע לצבא, ביטאון ביבשה 13, 26 באפריל 2010. יום הנכבה קרב: צלפים ילמדו "לפגוע ולא רק להרוג", באתר וואלה, 11 באפריל 2012 אמיר בוחבוט‏, הצצה נדירה לפעילות היחידה ללוחמה בטרור של צה"ל, באתר וואלה, 25 בספטמבר 2012 מאי רש, סוגרים את הקרב בכדור הראשון: הצלפים הכי טובים בצה"ל חושפים את סודות המקצוע, באתר מאקו, 4 ביולי 2013 אמיר בוחבוט‏, הצצה אל מאחורי הקלעים של אליפות צה"ל לצלפים, באתר וואלה, 29 ביוני 2013 אביגיל בוקובזה, צפו: ה"קופים" של בית הספר ללוחמה בטרור נחשפים בתרגיל מיוחד, באתר מאקו, 13 בינואר 2015 הערות שוליים